El nostre Projecte Educatiu de Centre (PEC)

# El PEC és un document que explica els trets que ens identifiquen, els objectius, els plantejaments i les estructures.

És l’element vertebrador del centre i la seva activitat i, per tant, en determina la gestió i el funcionament.

# A continuació podeu llegir una de les parts rellevants del document, que serà penjat en breu en la seva totalitat.

# Valors del Centre

Els valors que defineixen el Centre i que formen l’ànima dels seus trets d’identitat són:

* **Solidaritat, tolerància, cooperació** i respecte als drets individuals i col·lectius de tots els membres de la comunitat educativa
* **Compromís amb la llengua catalana** i amb la integració dels nouvinguts
* Diàleg, participació, democràcia, **llibertat d’expressió** i igualtat d’oportunitats
* **Responsabilitat i compromís social** en el tractament de les dificultats educatives i socials derivades de l’entorn
* **Cultura de l’esforç**, del treball ben fet, de foment del raonament, de l’esperit crític i d’innovació i eficàcia en la feina
* **Transparència i honestedat** en totes les actuacions
* **Desig i impuls del progrés**, de la innovació, de la millora individual i col·lectiva i de la dinàmica participativa i integradora

## Missió

A partir de les premisses d’escola pública, catalana i oberta a la comunitat, l’Institut escola Turó de Roquetes té la missió de:

* Promoure el **desenvolupament personal i l’autonomia**
* Educar per **formar ciutadans responsables, solidaris, respectuosos** i competents socialment i personalment
* Proporcionar **formació acadèmica i personal innovadora**, que incorpori les noves tecnologies i que permeti adquirir habilitats, coneixements, maduresa i capacitat de decisió
* Educar amb elements que augmentin la **cohesió social, el respecte al medi** i el grau de satisfacció de la comunitat educativa

## Visió

L’Institut escola Turó de Roquetes vol ser un centre:

* Que formi **persones solidàries, dialogants i amb criteri** propi
* Que **integri els nouvinguts** i fomenti, entre ells, l’ús de la llengua catalana
* Que formi persones **respectuoses amb el medi**
* Que formi persones amb **competència de comunicació en diferents llengües** i incrementi l’ús social del català
* Que proporcioni un **clima acollidor** i motivador
* **Capdavanter en aplicacions TAC**, i amb les TAC a l’abast de tothom
* Amb un **equip professional il·lusionat** i en contínua formació
* Que millori el nivell d’aprenentatge i apliqui nous entorns d’aprenentatge en l’educació i que **formi persones integralment** dels 3 als 16 anys
* Que sigui un **centre integrat a l’entorn** i un referent al barri

Les bases pedagògiques del nostre projecte

L'enfocament de competències bàsiques, en el marc de l'aprenentatge al llarg de la vida, requereix apostar per un centre amb un compromís renovat en l'exercici de la seva autonomia, orientant els seus esforços al desenvolupament de l'adquisició competencial de l'alumnat, en especial amb els alumnes en situació de risc d'obtenir baixos resultats, així com a desenvolupar mètodes d'ensenyament i avaluació que permetin l'abordatge de les competències bàsiques, i avançar en un aprenentatge progressiu i connectat a un entorn emparat en valors professionals i de ciutadania.

Els principis pedagògics subjacents a l'enfocament basat en les competències i que haurem de tenir presents en el nostre centre, són els següents:

* La pretensió central del dispositiu escolar no és transmetre informacions i coneixements, sinó provocar el desenvolupament de competències bàsiques
* L'objectiu dels processos d'ensenyament no ha de ser que els alumnes aprenguin les disciplines, sinó que reconstrueixin els seus models mentals, és a dir, els seus esquemes de pensament
* Provocar aprenentatge rellevant de les competències bàsiques requereix implicar activament a l'estudiant en processos de recerca, estudi, experimentació, reflexió, aplicació i comunicació del coneixement
* El desenvolupament de les competències fonamentals requereix focalitzar en les situacions reals i proposar activitats autèntiques. Vincular el coneixement als problemes importants de la vida quotidiana
* L'organització espacial i temporal dels contextos escolars ha de contemplar la flexibilitat i creativitat requerida per la naturalesa de les tasques autèntiques i per les exigències de vinculació amb l'entorn social
* Aprendre en situacions d'incertesa i en processos permanents de canvi és una condició per al desenvolupament de competències bàsiques i d'aprendre a aprendre
* L'estratègia didàctica més rellevant es concreta en la preparació d'entorns d'aprenentatge caracteritzats per l’intercanvi i vivència de la cultura més viva i elaborada
* L'aprenentatge rellevant requereix estimular la metacognició de cada estudiant, la seva capacitat per a comprendre i governar el seu propi i singular procés d'aprendre i d'aprendre a aprendre
* La cooperació entre iguals és una estratègia didàctica de primer ordre. La cooperació inclou el diàleg, el debat i la discrepància, el respecte a les diferències, saber escoltar, enriquir-se amb les aportacions dels altres i tenir la generositat suficient per a oferir el millor d’un mateix
* El desenvolupament de les competències requereixen proporcionar un entorn segur i càlid en el qual l'aprenent es senti lliure i confiat per a provar, equivocar-se, realimentar, i tornar a provar
* L'avaluació educativa del rendiment dels alumnes ha d'entendre's bàsicament com a avaluació formativa, per a facilitar el desenvolupament en cada individu de les seves competències de comprensió i actuació
* La funció del docent per al desenvolupament de competències es pot concebre com la tutorització de l’aprenentatge dels estudiants, el que implica dissenyar, planificar, organitzar, estimular, acompanyar, avaluar i reconduir els seus processos d’aprenentatge